title: Propunere de decizie a Consiliului privind principiile, priorităţile şi condiţiile cuprinse în parteneriatul european cu Albania şi de abrogare a Deciziei 2006/54/CE

text:
Anunţ juridic important

|

52007PC0656

	[pic] | COMISIA COMUNITĂŢILOR EUROPENE |Bruxelles, 6.11.2007COM(2007) 656 finalPropunere deDECIZIE A CONSILIULUIprivind principiile, priorităţile şi condiţiile cuprinse în Parteneriatul european cu Albania şi de abrogare a Deciziei 2006/54/CE(prezentată de Comisie)EXPUNERE DE MOTIVEConsiliul European de la Salonic din 19 şi 20 iunie 2003 a adoptat „Agenda de la Salonic pentru Balcanii de Vest”, care a introdus parteneriatele europene ca modalitate de concretizare a perspectivei europene a ţărilor din Balcanii de Vest.La 30 ianuarie 2006, Consiliul a adoptat parteneriatul european revizuit pentru Albania, pe baza propunerii Comisiei prezentate la data de 9 noiembrie 2005. Parteneriatele cuprind priorităţi pe termen mediu şi scurt. Ţările ar trebui să îndeplinească priorităţile pe termen scurt în unul sau doi ani.Prin urmare, Comisia consideră oportună prezentarea propunerii unui parteneriat european actualizat pentru Albania. Acest parteneriat european reînnoit are ca temei dispoziţiile Regulamentului (CE) nr. 533/2004 al Consiliului din 22 martie 2004 şi ia în considerare noile evoluţii în conformitate cu cele descrise în raportul din 2007 privind progresele realizate. Se enumeră priorităţile pe termen mediu şi scurt de realizat în contextul demersurilor ţării în vederea integrării în Uniunea Europeană.Pentru a da curs parteneriatului european, autorităţile competente din Albania ar trebui să elaboreze un plan care să conţină măsurile specifice pe care Albania intenţionează să le adopte în acest scop şi termenele aferente. Comisia va monitoriza, periodic, progresele înregistrate în procesul de punere în aplicare a priorităţilor.Priorităţile parteneriatului european constituie baza pentru programarea asistenţei financiare comunitare, care se va acorda în continuare în cadrul instrumentelor financiare relevante, în special Regulamentul (CE) nr. 1085/2006 din 17 iulie 2006 de instituire a unui instrument de asistenţă pentru preaderare (IPA).Propunerea de decizie a Consiliului nu are implicaţii financiare. Având în vedere cele enunţate anterior, Comisia invită Consiliul să adopte propunerea de decizie a Consiliului anexată.Propunere deDECIZIE A CONSILIULUIprivind principiile, priorităţile şi condiţiile cuprinse în Parteneriatul european cu Albania şi de abrogare a Deciziei 2006/54/CECONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare şi asociere[1], astfel cum a fost modificat, în special articolul 2,având în vedere propunerea Comisiei,întrucât:(1) Consiliul European de la Salonic din 19 şi 20 iunie 2003 a aprobat introducerea parteneriatelor europene ca modalitate de concretizare a perspectivei europene a ţărilor din Balcanii de Vest.(2) Regulamentul (CE) nr. 533/2004 prevede că trebuie stabilite de către Consiliu principiile, priorităţile şi condiţiile care urmează a fi incluse în parteneriate, precum şi orice adaptări ulterioare. De asemenea, se prevede că monitorizarea parteneriatelor europene va fi asigurată prin intermediul mecanismelor instituite în cadrul procesului de stabilizare şi asociere, în special prin rapoartele anuale privind progresele realizate.(3) La 30 ianuarie 2006, Consiliul a adoptat cel de-al doilea Parteneriat european cu Albania[2].(4) În documentul Comisiei cu privire la strategia de extindere şi principalele provocări pentru perioada 2006-2007 se arăta că parteneriatele vor fi actualizate la sfârşitul anului 2007.(5) La 12 iunie 2006, Consiliul a adoptat Regulamentul (CE) nr. 1085/2006 de instituire a unui instrument de asistenţă pentru preaderare (IPA)[3], care reînnoieşte cadrul pentru asistenţă financiară în favoarea ţărilor în curs de preaderare.(6) Prin urmare, ar trebui adoptat un parteneriat european revizuit care să actualizeze actualul parteneriat pentru a identifica priorităţile reînnoite pentru care sunt necesare acţiuni suplimentare, pe baza concluziilor din raportul 2007 privind progresele realizate de Albania în demersul asumat pentru integrarea în Uniunea Europeană.(7) Pentru a se pregăti pentru integrarea ulterioară în Uniunea Europeană, autorităţile competente din Albania ar trebui să elaboreze un plan, care să cuprindă termene şi măsuri specifice pentru atingerea priorităţilor acestui parteneriat european.(8) În consecinţă, Decizia 2006/54/CE ar trebui abrogată,DECIDE:Articolul 1Principiile, priorită ţile şi condiţiile înscrise în Parteneriatul european cu Albania sunt prezentate în anexă.Articolul 2Punerea în aplicare a parteneriatului european face obiectul monitorizării în conformitate cu mecanismele instituite în cadrul procesului de stabilizare şi asociere, în special cu rapoartele anuale privind progresele realizate prezentate de către Comisie.Articolul 3Decizia 2006/54/CE se abrogă.Articolul 4Prezenta decizie intră în vigoare în a treia zi de la data publicării în Jurnalul Oficial al Uniunii Europene .Adoptată la Bruxelles,Pentru ConsiliuPreşedinteleANEXĂ: ALBANIA – PARTENERIAT EUROPEAN 20071. INTRODUCEREConsiliul European a aprobat introducerea parteneriatelor europene ca modalitate de concretizare a perspectivei europene a ţărilor din Balcanii de Vest. Parteneriatul revizuit propus actualizează cel de-al doilea parteneriat, pe baza concluziilor din raportul Comisiei din 2007 privind progresele realizate de Albania. Sunt reiterate domeniile de acţiune prioritare şi sunt identificate noi priorităţi. Priorităţile noi sunt adaptate la nevoile specifice şi la stadiul de pregătire al ţării şi vor fi actualizate, dacă este cazul. Albania trebuie să elaboreze un plan care să conţină un calendar şi măsuri specifice al căror scop este de a realiza priorităţile parteneriatului european. Parteneriatul prevede, de asemenea, orientări privind asistenţa financiară ce urmează să fie acordată ţării.2. PRINCIPIIProcesul de stabilizare şi asociere rămâne cadrul în care se înscrie parcursul european al ţărilor din Balcanii de Vest până la aderarea viitoare a acestora. Priorităţile identificate pentru Albania se referă la capacitatea acestei ţări de a îndeplini criteriile definite de Consiliul European de la Copenhaga în 1993 şi condiţiile instituite prin procesul de stabilizare şi asociere, în special condiţiile definite de Consiliu în concluziile sale din 29 aprilie 1997 şi, respectiv, 21 şi 22 iunie 1999, în declaraţia finală a Reuniunii la nivel înalt de la Zagreb din 24 noiembrie 2000 şi în Agenda de la Salonic.3. PRIORITĂŢIPriorităţile enumerate în prezentul parteneriat european au fost stabilite plecând de la premisa că pentru Albania realizarea priorităţilor sau obţinerea de rezultate semnificative în anii imediat următori este un obiectiv realist. Se face o distincţie între priorităţile pe termen scurt, care ar trebui realizate în termen de un an sau doi ani, şi priorităţile pe termen mediu, care ar trebui realizate în trei până la patru ani. Priorităţile se referă atât la legislaţie, cât şi la punerea în aplicare a acesteia.Dată fiind necesitatea de a stabili priorităţi, este important a preciza că Albania va trebui să îndeplinească şi alte sarcini care ar putea deveni prioritare în cadrul oricărui alt viitor parteneriat, avându-se în vedere progresele înregistrate de Albania.În cadrul priorităţilor pe termen scurt, priorităţile esenţiale au fost identificate şi grupate în partea de început a listei. Ordinea în care sunt enumerate aceste priorităţi esenţiale nu presupune o clasificare în funcţie de importanţă.3.1. Priorităţi pe termen scurtPriorităţi esenţiale-  Întărirea capacităţii administrative pentru a pregăti punerea în aplicare a angajamentelor asumate prin Acordul de stabilizare şi asociere (ASA) şi Acordul interimar (AI).-  Promovarea dialogului constructiv între partidele politice şi cu părţile implicate în punerea în aplicare a reformelor.-  Creşterea nivelului de independenţă şi transparenţă a sistemului judiciar, inclusiv prin promovarea protecţiei constituţionale a judecătorilor, numirea judecătorilor şi procurorilor prin concurs, instituirea unui sistem de evaluare a activităţii procurorilor bazat pe criterii de performanţă şi stabilirea de norme obiective pentru alocarea cazurilor către judecători.-  Punerea în aplicare a strategiei anticorupţie pentru perioada 2007-2013 şi a recomandărilor formulate în raportul de evaluare pentru anul 2005 de către Grupul de state împotriva corupţiei al Consiliului Europei, anchetarea şi instrumentarea cazurilor de corupţie din cadrul poliţiei şi sistemului judiciar, cu eficienţa necesară.-  Punerea în aplicare a recomandărilor formulate de către Biroul OSCE pentru Instituţii Democratice şi Drepturile Omului cu privire la alegeri, în special prin îmbunătăţirea listelor electorale şi modificarea codului electoral în conformitate cu recomandările Comisiei de la Veneţia, în timp util pentru următoarele alegeri parlamentare.-  Consolidarea în continuare a guvernanţei sectorului public prin ameliorarea calităţii şi a imparţialităţii personalului din administraţia publică şi întărirea Departamentului Administraţiei Publice.-  Finalizarea procesului de reorganizare a societăţii naţionale de electricitate KESH şi privatizarea diviziei de distribuţie. Stabilizarea poziţiei financiare a KESH prin creşterea indicelui de încasare a sumelor restante şi prin alinierea preţurilor la nivelul recuperării preţului de cost, precum şi creşterea capacităţii de generare de electricitate şi a capacităţii de interconexiune.-  Obţinerea de noi rezultate tangibile în lupta împotriva criminalităţii organizate, în special prin folosirea deplină a sistemului de poliţie bazat pe informaţii şi asigurarea urmăririi judiciare eficiente.Criterii politiceDemocraţie şi statul de dreptGuvernare-  Adoptarea strategiei naţionale pentru dezvoltare şi integrare, în timp util, pentru a putea fi luată în considerare în cadrul procedurii bugetare 2008-2009, garantând că respectă angajamentele de integrare europeană şi că sunt alocate resursele financiare corespunzătoare, precum şi iniţierea punerii acesteia în aplicare.-  Folosirea deplină şi eficientă a sistemului integrat de planificare pentru a consolida legătura între obiectivele de politică, planificarea şi execuţia bugetară.-  Ameliorarea coordonării, la nivelul guvernului, a activităţilor de integrare în UE prin intermediul unei consultări mai largi şi mai consecvente cu ministerele, inclusiv cu părţile interesate şi experţii UE în legislaţia relevantă.-  Asigurarea dotării cu echipament adecvat şi cu personal calificat a Ministerului Integrării Europene şi a serviciilor responsabile cu integrarea europeană din cadrul ministerelor de resort.-  Asigurarea coordonării corespunzătoare a procesului de ameliorare a registrului civil şi a sistemului de adrese cu introducerea cărţilor electronice de identitate şi a paşapoartelor biometrice.Administraţia publică-  Asigurarea punerii în aplicare a legii privind funcţia publică şi a normelor conexe în administraţia publică.-  Asigurarea faptului că recrutarea, numirea, promovarea, transferul şi concedierea se efectuează în conformitate cu normele instituite, pentru a pune temeliile unui serviciu public responsabil, eficient şi fundamentat pe criterii de dezvoltare a carierei profesionale.Sistemul judiciar-  Finalizarea, adoptarea şi punerea în aplicare a proiectului de lege privind reforma judiciară şi ameliorarea infrastructurii sectorului judiciar.-  O mai bună coordonare între parchet şi poliţie, în special cu ajutorului sistemului de gestionare a dosarelor.-  Garantarea instituirii legislaţiei şi resurselor corespunzătoare pentru protecţia adecvată a martorilor.Politica anticorupţie-  Armonizarea Codului Civil, Codului Comercial şi a Codului Administrativ cu Convenţia civilă asupra corupţiei a Consiliului Europei.-  Consolidarea capacităţii instituţionale de anchetare şi urmărire a cazurilor de corupţie.-  Punerea în aplicare a legislaţiei privind prevenirea faptelor de corupţie, luând în considerare în mod corespunzător coordonarea interinstituţională.-  Consolidarea mecanismelor de punere în aplicare a legii privind declararea averilor.-  Clarificarea normelor legate de prevenirea conflictelor de interese în exercitarea funcţiilor publice.-  Clarificarea normelor legate de accesului publicului la informaţii în conformitate cu standardele internaţionale.-  Reducerea listei cu funcţionarii care beneficiază de imunitate şi acordarea imunităţii doar în cazurile în care este strict necesar.Drepturile omului şi protecţia minorităţilorRespectarea legislaţiei internaţionale privind drepturile omului-  Asigurarea că toate organele de aplicare a legii au luat la cunoştinţă obligaţiile care le revin în domeniul drepturilor omului şi că le aplică, cu rigurozitate, în conformitate cu Codul deontologic al personalului din sistemul administraţiei penitenciarelor şi cu convenţiile internaţionale ratificate de Albania, în special Convenţia europeană a drepturilor omului.Drepturi civile şi politice-  Rezolvarea cazurilor de tratamente inumane aplicate de către organele de aplicare a legii, prin urmărirea penală corespunzătoare a autorilor acestora.-  Asigurarea că instituirea şi administrarea noilor unităţi penitenciare se realizează cu respectarea convenţiilor internaţionale relevante.-  Alinierea legislaţiei albaneze privind calomnia la standarde europene şi punerea acesteia în aplicare.-  Accelerarea adoptării unei legislaţii eficiente pentru a asigura transparenţa în materie de proprietate în mass-media.-  Punerea integrală în aplicare a legislaţiei actuale cu privire la presa scrisă şi la independenţa jurnaliştilor, coordonarea noii legislaţii privind libertatea de exprimare şi elaborarea unei legislaţii globale privind mijloacele de comunicare electronice în conformitate cu standardele europene.Drepturi sociale şi economice-  Depunerea de eforturi suplimentare pentru a preveni cazurile de violenţă domestică.-  Luarea de măsuri suplimentare pentru a rezolva problema muncii copiilor.-  Dezvoltarea serviciilor de proximitate şi a ajutorului pentru persoanele dependente, inclusiv în domeniul sănătăţii mintale.-  Accelerarea în continuare atât a primei înregistrări a proprietăţilor, cât şi a prelucrării cererilor de restituire şi asigurarea viabilităţii mecanismelor de despăgubire şi a coordonării corespunzătoare a acestor procese cu iniţiativa legislativă în domeniul proprietăţii.Drepturile minorităţilor, drepturi culturale şi protecţia minorităţilor-  Continuarea procesului de punere în aplicare a angajamentelor asumate prin Convenţia-cadru a Consiliului Europei pentru protecţia minorităţilor naţionale, în special în ceea ce priveşte folosirea limbilor minoritare în relaţiile cu autorităţile, afişarea denumirilor locale tradiţionale şi extinderea învăţământului în limbile minoritare.-  Punerea în aplicare a strategiei naţionale pentru romi şi asigurarea finanţării corespunzătoare, ca parte a strategiei guvernului de combatere a sărăciei şi a excluziunii sociale.-  Promovarea înregistrării membrilor minorităţii rome, inclusiv înregistrarea naşterilor.-  Prezentarea de date fiabile cu privire la minorităţile din Albania.Aspecte regionale şi obligaţii internaţionale-  Respectarea angajamentelor asumate în cadrul procesului de stabilizare şi asociere în ceea ce priveşte cooperarea regională şi relaţiile de bună vecinătate, inclusiv prin promovarea procesului de tranziţie de la pactul de stabilitate la un cadru de cooperare cu o dimensiune preponderent regională şi punerea în aplicare efectivă a Acordului de Liber Schimb Central-European (CEFTA).-  Încheierea şi punerea în aplicare a acordurilor cu ţările vecine şi asigurarea punerii în aplicare eficiente, în special în ceea ce priveşte cooperarea transfrontalieră, lupta împotriva criminalităţii organizate, a traficului şi a contrabandei, cooperarea judiciară, gestionarea frontierelor, readmisia, mediul înconjurător, transportul şi energia.Criterii economice-  Continuarea punerii în aplicare a unei politici fiscale axate pe stabilitate, care are ca obiectiv consolidarea fiscală şi care favorizează inflaţia redusă şi viabilitatea externă.-  Continuarea reformei fiscale cu scopul de a consolida modul de administrare a veniturilor şi de a îmbunătăţi capacitatea de gestionare a datoriei.-  Adoptarea unei politici monetare care să permită atingerea obiectivului de realizare şi menţinere a stabilităţii preţurilor pentru a limita şi stabiliza estimările inflaţioniste.-  Finalizarea procesului de creare a unui birou de informaţii cu privire la credite pentru a contribui la menţinerea calităţii portofoliului de credite al sistemului bancar, în creştere rapidă.-  Reducerea ponderii economiei gri prin aplicarea eficientă şi fără discriminare a legislaţiei fiscale şi prin intensificarea luptei împotriva fraudei fiscale.Standarde europenePiaţa internăLibera circulaţie a mărfurilor-  Sensibilizarea în continuare a operatorilor economici cu privire la conceptele de standarde şi certificare şi la importanţa acestora în comerţul internaţional.-  Adoptarea şi iniţierea punerii în aplicare a strategiei naţionale de supraveghere a pieţei pentru produsele industriale şi alimentare.-  Adoptarea noii legislaţii privind protecţia consumatorului compatibilă cu acquis -ul. Consolidarea departamentului de protecţie a consumatorilor.Circulaţia persoanelor, a serviciilor şi dreptul de stabilire-  Efectuarea unei distincţii clare între prestarea temporară şi prestarea permanentă a serviciilor şi conformitatea cu cerinţele Acordului de stabilizare şi asociere.-  Consolidarea cadrului normativ pentru supravegherea financiară a sectorului bancar şi nebancar şi a capacităţii autorităţii de supraveghere financiară.Libera circulaţie a capitalului-  Autorizarea achiziţionării de bunuri imobiliare de către resortisanţii UE în limitele prevăzute în calendarul angajamentelor specifice asumate în cadrul Acordului General privind comerţul cu servicii (GATS).Vamă şi fiscalitate-  Continuarea procesului de aliniere a legislaţiei şi a procedurilor vamale la practicile UE; în special, asigurarea alinierii la standardele Uniunii Europene a normelor şi a procedurilor privind tranzitul, antrepozitele vamale, valoarea în vamă, controalele fizice şi analiza de risc. Asigurarea că nomenclatura tarifară este actualizată constant pe baza celei mai recente versiuni a Nomenclaturii Combinate.-  Punerea integrală în aplicare a sistemului computerizat pentru declaraţii vamale şi pentru prelucrarea datelor vamale în toate birourile vamale.-  Alinierea în continuare a legislaţiei fiscale la acquis -ul comunitar, în special în domeniul accizelor, şi asumarea angajamentului de respectare a principiilor codului deontologic în domeniul fiscalităţii întreprinderilor, asigurând conformitatea noilor măsuri fiscale cu aceste principii.-  Consolidarea capacităţii administraţiei fiscale, în special în domeniul controalelor fiscale şi al auditului, pentru o mai bună conformitate şi reducerea evaziunii fiscale.-  Finalizarea procesului de informatizare a birourilor fiscale.Concurenţă-  Ameliorarea şi alinierea la acquis a legislaţiei antitrust existente pentru a consolida controlul în domeniul concurenţei.-  Consolidarea capacităţii administrative a autorităţii în domeniul concurenţei şi asigurarea personalului şi a formării corespunzătoare.-  Adoptarea normelor de punere în aplicare a legislaţiei privind ajutoarele de stat.-  Actualizarea în continuare a inventarului privind sistemele de ajutoare de stat.Achiziţii publice-  Consolidarea legislaţiei în materie de achiziţii publice şi luarea de măsuri pentru a o alinia pe deplin la standardele UE, în special în ceea ce priveşte sectorul utilităţilor şi instrumentele de recurs.-  Consolidarea în continuare a capacităţii administrative a agenţiei de achiziţii publice, a entităţilor responsabile de achiziţiile publice din ministerele de resort, a administraţiei locale şi a instanţelor cu competenţe în domeniu.-  Asigurarea anchetării şi a urmăririi penale a infracţiunilor legate de achiziţiile publice.Legea privind proprietatea intelectuală-  Pregătirea unei strategii naţionale şi a unui plan de acţiune pentru evoluţiile legislative ulterioare şi consolidarea drepturilor de proprietate intelectuală (DPI).-  Consolidarea capacităţii administrative pentru protejarea drepturilor de proprietate intelectuală.-  Intensificarea acţiunii de punere în aplicare a legii împotriva pirateriei şi contrafacerii.-  Creşterea în continuare a gradului de conştientizare în rândul comunităţii de afaceri şi al organelor de aplicare a legii, inclusiv a sistemului judiciar, cu privire la aspectele legate de dreptul de proprietate intelectuală.-  Ameliorarea legislaţiei privind proprietatea industrială.Ocuparea forţei de muncă şi politicile sociale-  Ameliorarea sistemelor de protecţie socială şi combaterea excluziunii sociale.-  Consolidarea comitetului de stat privind egalitatea de şanse şi aplicarea integrală a legii privind egalitatea de şanse între femei şi bărbaţi.-  Adoptarea de măsuri pentru a creşte cota de înscriere în învăţământul secundar, în rândul copiilor din zonele rurale, în special fetele, precum şi în şcolile profesionale.-  Dezvoltarea unor structuri administrative adecvate şi a capacităţii în domeniul protecţiei consumatorilor şi a sănătăţii.Educaţie şi cercetare-  Continuarea eforturilor de ameliorare a guvernanţei sistemului educaţional, a formării profesorilor şi a infrastructurii din educaţie.-  Punerea în aplicare a noii legi privind învăţământul superior. Intensificarea eforturilor de promovare a unei implicări mai mari în programul Tempus.Aspecte legate de OMC-  Consolidarea capacităţii administrative a departamentului responsabil de relaţia cu OMC şi de cooperarea economică din cadrul Ministerului Economiei.Politici sectorialeIndustrie şi IMM-uri-  Accelerarea progreselor privind punerea în aplicare a Cartei europene pentru întreprinderile mici şi mijlocii.-  Aplicarea în continuare a planurilor de acţiune pentru a înlătura barierele administrative din calea activităţii antreprenoriale şi a investiţiilor, pentru a rezolva problema economiei informale şi pentru a asigura aplicarea adecvată, nediscreţionară, nediscriminatorie a legislaţiei, normelor şi procedurilor privind întreprinderile. Reducerea numărului de regulamente caduce şi ineficiente, recurgând la proceduri rapide.-  Intensificarea cercetării strategice în materie de inovaţie şi concurenţă pentru întreprinderile mici şi punerea în aplicare a programelor de asistenţă.Agricultură şi pescuit-  Adoptarea unei noi legi privind alimentele în conformitate cu standardele UE, consolidarea sistemului de siguranţă a alimentelor şi a sistemelor de control conexe.-  Consolidarea capacităţii laboratoarelor din domeniul siguranţei alimentelor, precum şi din domeniul veterinar şi fitosanitar.-  Ameliorarea legislaţiei privind siguranţa alimentelor, aspectele fitosanitare şi veterinare şi iniţierea punerii acesteia în aplicare.-  Ameliorarea sistemului de identificare a bovinelor şi de înregistrare a mişcărilor acestora şi iniţierea punerii în aplicare a unui sistem de identificare şi de înregistrare a mişcărilor porcinelor, ovinelor şi caprinelor.Mediu înconjurător-  Consolidarea capacităţii administrative şi a coordonării la nivel naţional şi local.-  Aplicarea integrală a legislaţiei privind evaluarea impactului asupra mediului.-  Adoptarea unei strategii de continuare a alinierii legislaţiei privind mediul la acquis şi aplicarea corespunzătoare a legislaţiei existente, în special în ceea ce priveşte măsurile de aplicare.-  Continuarea măsurilor privind punctele de contaminare de la depozitul de deşeuri solide din Sharra şi zona de extracţie a petrolului Patos-Marinez.-  Dezvoltarea în continuare şi aplicarea strategiei naţionale în domeniul apei şi al salubrizării şi a strategiei rurale pentru alimentarea cu apă şi canalizare şi dezvoltarea şi iniţierea aplicării unei strategii de aliniere progresivă la acquis în domeniul alimentării cu apă şi al salubrizării.-  Punerea în aplicare a convenţiilor internaţionale în domeniul protecţiei naturii la care Albania este parte.Politica în domeniul transporturilor-  Punerea în aplicare a planului naţional de transport, inclusiv planificarea şi stabilirea bugetului pentru întreţinerea mijloacelor fixe din transport, precum şi adoptarea şi punerea în aplicare a strategiei naţionale de transport, inclusiv a strategiei pentru sectorul feroviar.-  Continuarea punerii în aplicare a cerinţelor Memorandumului de înţelegere cu privire la dezvoltarea reţelei de transport regional de bază pentru Europa de Sud-Est, consolidarea cooperării cu Observatorul transporturilor din Europa de Sud-Est.-  Luarea de măsuri pentru a îmbunătăţi condiţiile de siguranţă rutieră, inclusiv alinierea legislaţiei albaneze la acquis -ul comunitar privind greutăţile şi dimensiunile, testele în vederea omologării, inspecţiile tehnice rutiere, permisele de conducere, tahografele şi documentele de înmatriculare a vehiculelor.-  Adoptarea unor măsuri de prevenire a construcţiilor ilegale de-a lungul drumurilor noi, în special căile private de acces care prezintă pericol.-  Pregătirea unei declaraţii privind reţeaua feroviară pentru accesul liber la folosirea infrastructurii; adoptarea şi punerea în aplicare a unui plan de afaceri pentru sectorul feroviar.-  Punerea în aplicare a angajamentelor asumate de Albania în cadrul primei etape de tranziţie a Acordului privind instituirea unui spaţiu aerian comun european, inclusiv punerea în aplicare a legislaţiei relevante în materie de aviaţie.-  Punerea în aplicare a planului de acţiune pentru a rezolva deficienţele identificate la autoritatea pentru aviaţia civilă în ceea ce priveşte controalele de siguranţă în cazul linilor aeriene naţionale.-  Ameliorarea condiţiilor de siguranţă maritimă, în special în ceea ce priveşte rata de imobilizare a navelor albaneze în conformitate cu Memorandumul de înţelegere de la Paris.Energie-  Aprobarea şi aplicarea strategiei naţionale revizuite în materie de energie.-  Respectarea cerinţelor Tratatului privind instituirea unei Comunităţi a Energiei în domeniul gazului şi electricităţii.Societatea informaţională şi mass-media-  Asigurarea că legislaţia în domeniul comunicaţiilor electronice este conformă cu acquis -ul şi este pusă în aplicare, luarea de măsuri pentru a realiza o piaţă concurenţială pentru reţelele şi serviciile de comunicaţii electronice.-  Consolidarea expertizei şi a capacităţii entităţii de reglementare a sectorului telecomunicaţiilor.-  Alinierea legislaţiei albaneze la Convenţia europeană privind televiziunea transfrontalieră şi la directiva „Televiziunea fără frontiere”.-  Consolidarea capacităţii administrative a Consiliului Naţional al Radioului şi Televiziunii, adoptarea strategiei pentru dezvoltarea sectorului radioului şi televiziunii, precum şi un plan naţional actualizat în materie de frecvenţe analogice şi digitale pentru radio şi televiziune.Control financiar-  Revizuirea documentului strategic şi a planului de acţiune privind controlul intern al finanţelor publice, definirea clară a funcţiei de audit intern, distinct de alte funcţii de control şi inspecţie. Elaborarea unui serviciu de inspecţie adecvat pentru a combate frauda.-  Garantarea că legislaţia privind auditul intern şi proiectul de lege organică privind bugetul sunt conforme cu standardele internaţionale recunoscute.-  Consolidarea independenţei Institutului Superior de Audit.Statistică-  Întărirea capacităţii Oficiului de Statistică.Justiţie, libertate şi securitateVize, control la frontieră, azil şi migraţie-  Emiterea de documente de călătorie în conformitate cu standardele internaţionale şi stabilirea unei reţele informatice centralizate pentru gestionarea vizelor.-  Adoptarea modificărilor la legea privind cetăţenii străini pentru a alinia mai mult legislaţia privind vizele la standardele Uniunii Europene.-  Punerea în aplicare a strategiei şi a planului de acţiune de gestionare integrată a frontierelor, acordând o atenţie deosebită cooperării la frontieră între autorităţile vamale şi poliţia de frontieră.-  Asigurarea faptului că gestionarea frontierelor la toate punctele de trecere a frontierei, în special în porturile Durres şi Vlora, respectă standardele UE.-  Punerea în aplicare a acordului de readmisie CE-Albania şi negocierea acordurilor de readmisie cu ţările de origine ale migranţilor aflaţi în tranzit.-  Concentrarea unei capacităţi administrative şi financiare suficiente în vederea aplicării legislaţiei privind azilul şi migraţia, precum şi a strategiilor şi planurilor naţionale de acţiune conexe.Spălarea banilor-  Adoptarea măsurilor necesare pentru a aplica cu o mai mare eficienţă legislaţia de combatere a spălării banilor în ceea ce priveşte prevenirea, condamnarea, confiscarea, sechestrul şi îngheţarea activelor.-  Consolidarea capacităţii unităţii de informaţii financiare, a parchetelor şi a unităţii de poliţie pentru criminalitatea economică prin asigurarea resurselor financiare şi informatice corespunzătoare şi prin ameliorarea colaborării operative.-  Alinierea legii privind prevenirea spălării banilor la acquis şi la recomandările Grupului de lucru pentru acţiuni financiare şi ale Comitetului Moneyval din cadrul Consiliului Europei.-  Consolidarea capacităţii agenţiei pentru administrarea bunurilor sechestrate sau confiscate.-  Îmbunătăţirea în continuare a cooperării cu autorităţile din alte ţări.-  Asigurarea punerii în aplicare adecvate a obligaţiilor de raportare şi examinarea pragurilor de raportare cu privire la tranzacţii.-  Adoptarea unor măsuri mai eficiente pentru a reduce ponderea utilizării numerarului în economie.Droguri-  Punerea în aplicare a strategiei naţionale antidrog, a planului de acţiune conex şi a recomandărilor microgrupului Dublin.-  Îmbunătăţirea formării, a echipamentelor ofiţerilor de poliţie implicaţi în lupta împotriva drogurilor şi a continuităţii în gestionarea acestora, adoptarea unor măsuri suplimentare pentru a asigura o mai bună coordonare, atât pe plan intern cât şi cu partenerii din alte ţări, în lupta împotriva drogurilor.-  Identificarea şi urmărirea persoanelor vinovate de fapte de corupţie legate de traficul de droguri la toate nivelurile administraţiei publice.-  Asigurarea unei transparenţe mai mari a cifrelor privind confiscările şi adoptarea măsurilor pentru eliminarea corespunzătoare a drogurilor confiscate în cazurile mai vechi.-  Punerea în aplicare a unei strategii generale echilibrate pentru a rezolva problema cererii de droguri, inclusiv prevenirea, tratarea şi reabilitarea persoanelor dependente de droguri.Poliţie-  Asigurarea aplicării depline a dispoziţiilor privind gradele prevăzute prin noua lege privind poliţia naţională.-  Ameliorarea capacităţii de gestionare a poliţiei de stat din Albania.-  Consolidarea unităţii responsabile de anchetele interne ale poliţiei şi asigurarea că ofiţerii de poliţie care sunt responsabili de comiterea unor infracţiuni sunt urmăriţi în justiţie, în mod adecvat.-  Elaborarea şi punerea în aplicare a unui manual consolidat de proceduri pentru toţi ofiţerii de poliţie judiciară.-  Punerea în aplicare a strategiei privind poliţia de proximitate.Combaterea criminalităţii organizate şi a terorismului-  Adoptarea unor măsuri suplimentare pentru a consolida cooperarea între diferitele organe de stat implicate în lupta contra criminalităţii organizate şi a terorismului, în special, între autorităţile judiciare şi poliţie.-  Adoptarea unor măsuri suplimentare pentru a institui sisteme consecvente şi coordonate de culegere şi procesare a informaţiilor.-  Consolidarea utilizării mijloacelor speciale de investigare, a interceptării telecomunicaţiilor şi a utilizării informaţiilor.-  Aplicarea urgentă a unor măsuri concrete în vederea garantării protecţiei martorilor.-  Intensificarea cooperării la nivel naţional şi internaţional în domeniul prevenirii traficului de persoane şi consolidarea efectivelor unităţii antitrafic din cadrul poliţiei.-  Adoptarea unor măsuri pentru a furniza analiştilor şi anchetatorilor din domeniul combaterii terorismului echipamente mai bune şi o formare profesională mai adecvată.Protecţia datelor cu caracter personal-  Alinierea legislaţiei actuale privind protecţia datelor cu caracter personal la acquis şi la Convenţia Consiliului Europei privind protecţia datelor cu caracter personal.-  Instituirea unei autorităţi de supraveghere independente pentru protecţia datelor, învestită cu competenţe suficiente pentru sectorul public şi privat şi care să dispună de suficiente resursele financiare şi umane.3.2. Priorităţi pe termen mediuCriterii politiceDemocraţia şi statul de dreptGuvernanţă-  Asigurarea aplicării şi monitorizării eficiente a strategiei naţionale pentru dezvoltare şi integrare.Administraţia publică-  Asigurarea faptului că sectoarele administraţiei responsabile cu aplicarea dispoziţiilor Acordului de stabilizare şi asociere şi cele implicate în aplicarea asistenţei financiare comunitare sunt instruite şi dotate corespunzător pentru a-şi îndeplini sarcinile.-  Introducerea unui sistem de gestionare şi formare bazat pe rezultate pentru funcţionarii publici.-  Elaborarea şi aplicarea unei structuri salariale pentru funcţionarii publici care să permită atât o planificare bugetară corespunzătoare, cât şi o carieră profesională motivantă.-  Asigurarea viabilităţii reformelor în administraţia publică.Sistemul judiciar-  Asigurarea instrumentării infracţiunilor grave, în special criminalitatea organizată, acordându-se o atenţie deosebită mecanismelor de cooperare transfrontalieră.-  Aplicarea legislaţiei privind protecţia martorilor.-  Asigurarea formării continue şi adecvate a judecătorilor şi a procurorilor, inclusiv în ceea ce priveşte drepturile omului, aspectele etice, comerciale, corporative şi problemele conexe Acordului de stabilizare şi asociere.-  Asigurarea viabilităţii financiare a Şcolii de Magistratură.-  Revizuirea rolului şi a calificărilor administratorilor judiciari şi includerea progresivă a acestora în rândurile funcţionarilor publici, asigurând paritatea remuneraţiei acestora cu cea a personalului din minister.Politica anticorupţie-  Aplicarea convenţiilor europene privind corupţia în materie civilă şi penală ratificate de Albania şi a convenţiilor relevante ale Organizaţiei Naţiunilor Unite.-  Obţinerea unor rezultate semnificative în lupta împotriva corupţiei, la toate nivelurile şi în toate domeniile, prin aplicarea legislaţiei corespunzătoare.Drepturile omului şi protecţia minorităţilorRespectarea legislaţiei internaţionale privind drepturile omului-  Asigurarea faptului că deţinuţii şi prizonierii în arest preventiv sunt trataţi în conformitate cu standardele internaţionale.-  Garantarea respectării demnităţii umane şi a siguranţei personale în centrele de detenţie, închisori şi spitale de psihiatrie, în conformitate cu convenţiile internaţionale.Drepturi civile şi politice-  Îmbunătăţirea sistemului de justiţie juvenilă.-  Asigurarea respectării Convenţiei Consiliului Europei pentru prevenirea torturii şi a pedepselor sau tratamentelor inumane sau degradante.-  Adoptarea unei legislaţii globale privind prevenirea discriminării şi asigurarea unei asistenţe instituţionale adecvate pentru victime, inclusiv de către instituţiile existente cu responsabilităţi în domeniul drepturilor omului.-  Aplicarea legislaţiei privind restituirea/despăgubirea pentru proprietăţile confiscate în timpul perioadei comuniste.-  Finalizarea procesului de înregistrare a terenurilor.-  Asigurarea că transferurile de proprietate sunt realizate în conformitate cu legea şi garantarea funcţionării corecte a tuturor organelor implicate în proces (notari, cadastru etc.).-  Aplicarea legislaţiei privind mijloacele de informare în masă tipărite şi electronice, luând în considerare standardele europene.-  Asigurarea că frecvenţele pentru serviciile de televiziune se alocă în mod corect şi nediscriminatoriu, în conformitate cu planul naţional, şi că cerinţele sunt respectate în totalitate de către organismele de difuzare. Îmbunătăţirea gradului de neutralitate al societăţii publice de televiziune.-  Încurajarea participării active a ONG-urilor şi a altor organizaţii din societatea civilă în cadrul procesului de luare a deciziilor de către organismele publice şi ameliorarea continuă a calităţii jurnalismului.Aspecte regionale şi obligaţii internaţionale-  Promovarea în continuare a dialogului regional, a stabilităţii, a relaţiilor de bună vecinătate şi a cooperării.-  Alinierea prevederilor acordului încheiat cu SUA cu privire la condiţiile de predare a persoanelor către Tribunalul Penal Internaţional la principiile de bază ale UE adoptate cu ocazia Consiliului European din septembrie 2002.Criterii economice-  Reducerea presiunii fiscale asupra salariilor şi ameliorarea structurilor de stimulare şi a flexibilităţii pe piaţa muncii pentru a duce la creşterea participării şi a nivelului de ocupare a forţei de muncă, asigurând în acelaşi timp resursele fiscale prin lărgirea bazei de impozitare şi ameliorarea conformităţii, într-un ritm cadenţat şi prudent pentru a asigura viabilitatea finanţelor publice.-  Îmbunătăţirea sistemului de învăţământ, cu scopul de a amplifica furnizarea competenţelor solicitate, promovând ocuparea forţei de muncă şi creşterea economică pe termen lung.-  Modernizarea infrastructurii ţării, în special în sectorul energiei şi transporturilor, pentru a consolida competitivitatea economiei în ansamblu.-  Accelerarea procesului de privatizare a întreprinderilor deţinute de stat pentru a consolida guvernanţa corporativă şi a reduce pierderile cvasifiscale.-  Ameliorarea mediului de afaceri pentru a creşte investiţiile străine directe de tip greenfield.-  Instituirea unor proceduri eficiente pentru identificarea, procesarea şi urmărirea cazurilor de fraudă (presupusă) şi a altor nereguli cu impact asupra fondurilor naţionale şi internaţionale.Standarde europenePiaţa internăLibera circulaţie a mărfurilor-  Asigurarea capacităţii administrative pentru a pune în aplicare cerinţele Acordului de stabilizare şi asociere şi ale Acordului interimar în acest domeniu.-  Obţinerea de progrese suplimentare în materie de adoptare a standardelor europene şi intensificarea eforturilor pentru a deveni membru deplin al organizaţiilor europene de standardizare.-  Înregistrarea de progrese în procesul de transpunere a directivelor „abordarea nouă”, „abordarea globală” şi „abordarea veche”.-  Instituirea deplină a unui sistem de supraveghere a pieţei.-  Asigurarea unei mai bune funcţionări a organelor responsabile de standardizare, acreditare şi certificare, precum şi a organismelor responsabile de metrologie şi calibrare, luând în considerare cele mai bune practici ale CE.-  Asigurarea statutului de membru al Albaniei în organizaţia de Cooperare europeană pentru acreditare.Libera circulaţie a persoanelor, a serviciilor şi dreptul de stabilire-  Aprobarea legislaţiei privind încadrarea în muncă a cetăţenilor străini şi adoptarea de măsuri pentru a coordona serviciile de securitate socială.-  Asigurarea aplicării, în mod echitabil şi imparţial, a legislaţiei privind dreptul de stabilire.Libera circulaţie a capitalului-  Obţinerea de progrese suplimentare în procesul de îndeplinire de către Albania a angajamentelor asumate prin Acordul de stabilizare şi asociere în domeniul liberalizării depline a circulaţiei capitalurilor, inclusiv garantarea aceluiaşi tratament pentru resortisanţii UE şi albanezi cu privire la investiţiile de portofoliu, împrumuturi financiare şi credite cu o scadenţă mai mică de un an.Vamă şi fiscalitate-  Asigurarea armonizării continue a legislaţiei albaneze din domeniul vamal şi fiscal cu acquis -ul comunitar şi continuarea creşterii capacităţii administrative de aplicare a legislaţiei vamale şi fiscale şi de combatere a corupţiei, a criminalităţii transfrontaliere şi a evaziunii fiscale.-  Îmbunătăţirea transparenţei şi a schimbului de informaţii cu statele membre UE pentru a facilita aplicarea măsurilor de prevenire a evitării sau a evaziunii fiscale.Concurenţă-  Ameliorarea în continuare a rezultatelor obţinute în materie de aplicare a legii în domeniul antitrust şi în cel al controlului ajutoarelor de stat.-  Finalizarea procesului de aliniere a sistemelor de ajutoare de stat la normele de concurenţă ale UE, în conformitate cu dispoziţiile Acordului interimar.Achiziţii publice-  Asigurarea compatibilităţii cadrului juridic al Albaniei cu acquis -ul comunitar.-  Realizarea unor structuri pe deplin operaţionale în materie de atribuire de contracte publice, asigurând funcţionarea procedurilor de achiziţii publice cu respectarea strictă a legii şi a cerinţelor Acordului de stabilizare şi asociere.Legea privind proprietatea intelectuală-  Punerea integrală în aplicare a convenţiilor internaţionale ratificate în domeniul drepturilor de proprietate intelectuală, comercială şi industrială.-  Aplicarea corespunzătoare a legislaţiei privind drepturile de proprietate intelectuală şi obţinerea unor rezultate mai bune în lupta împotriva pirateriei şi a contrafacerii.-  Garantarea unei capacităţi administrative suficiente pentru a respecta cerinţele Acordului de stabilizare şi asociere în acest domeniu.Ocuparea forţei de muncă şi politicile sociale-  Înlesnirea incluziunii femeilor pe piaţa muncii şi a participării acestora în procesul de luare a deciziilor.-  Integrarea strategiilor privind ocuparea forţei de muncă şi formarea profesională în politicile sociale, educaţionale, fiscale, antreprenoriale şi regionale. Asigurarea punerii în aplicare a angajamentelor internaţionale în materie de sănătate, în special a regulamentelor internaţionale în materie de sănătate.-  Efectuarea de progrese în procesul de aliniere la legislaţia comunitară a standardelor de calitate privind transfuziile de sânge şi de componente ale sângelui.-  Iniţierea procesului de punere în aplicarea a Strategiei privind sistemul naţional de sănătate pentru perioada 2007-2013.Educaţie şi cercetare-  Continuarea eforturilor de îmbunătăţire a calităţii educaţiei şi de creare a unui sistem modern de educaţie şi formare profesională, promovarea cooperării regionale în domeniul învăţământului superior.Politici sectorialeIndustrie şi IMM-uri-  Punerea în aplicare a legislaţiei comerciale îmbunătăţite.-  Asigurarea că strategia de combatere a economiei informale este adaptată la evoluţiile din acest sector.-  Dezvoltarea în continuare a structurilor specializate de sprijin pentru întreprinderi (de exemplu, incubatoare şi grupări de întreprinderi) şi examinarea fezabilităţii unui parc industrial/tehnologic.-  Demararea procesului de elaborare şi aplicare a unei politici integrate de cercetare, precum şi dezvoltarea în continuare a măsurilor de stimulare a inovaţiei şi a competitivităţii societăţilor mici.-  Introducerea standardelor privind comunicarea unor informaţii şi a standardelor de raportare financiară în conformitate cu standardele UE şi asigurarea aplicării eficiente a acestora.-  Continuarea punerii în aplicare a Cartei europene pentru întreprinderile mici.Agricultură şi pescuit-  Dezvoltarea strategiilor pentru exploatarea terenurilor, piaţa funciară, dezvoltare rurală, diversificarea activităţilor agricole şi pentru consolidarea competitivităţii în agricultură.-  Obţinerea unor îmbunătăţiri semnificative în ceea ce priveşte siguranţa alimentelor şi condiţiile fitosanitare şi veterinare, în conformitate cu cerinţele CE.-  Evaluarea conformităţii unităţilor agroalimentare cu cerinţele UE, pregătirea unui program pentru modernizarea acestor unităţi şi iniţierea procesului de punere în aplicare.-  Demararea unei acţiuni în vederea asigurării unui control eficient al producţiei interne de specii vegetale, în special pentru produsele supuse cerinţelor specifice ale Uniunii Europene, şi dezvoltarea unor capacităţi analitice în sectorul fitosanitar.-  Adoptarea unor măsuri pentru a asigura că politica albaneză în domeniul pescuitului se apropie de standardele UE, în special în domeniul gestionării resurselor, al inspecţiei şi al controlului, precum şi în domeniul politicilor de piaţă şi structurale.Mediu înconjurător-  Stabilirea unui inventar complet al punctelor de contaminare şi continuarea eforturilor pentru rezolvarea problemei punctelor de contaminare identificate.-  Reducerea poluării produse de rafinăria din Balsh, inclusiv a deversărilor în râul Gjanica, şi adoptarea măsurilor necesare pentru rezolvarea problemei poluării apei în general.-  Consolidarea monitorizării în domeniul mediului şi asigurarea unor sancţiuni suficient de disuasive pentru poluatori.-  Continuarea punerii în aplicare a angajamentelor regionale şi internaţionale asumate în materie de mediu.Politica în domeniul transporturilor-  Continuarea aplicării planului principal de transport al Albaniei.-  Finalizarea reformelor instituţionale necesare pentru a îmbunătăţi gestionarea mijloacelor fixe din transport, prioritizarea investiţiilor, elaborarea politicilor şi implicarea sectorului privat.-  Înregistrarea unor progrese importante în materie de reabilitare a porturilor Durres şi Vlora şi consolidarea operaţiunilor portuare desfăşurate în aceste porturi.-  Obţinerea unor rezultate mai bune în ceea ce priveşte siguranţa rutieră (inclusiv punerea în aplicare a tahografului digital) şi adoptarea unor măsuri suplimentare pentru alinierea în continuare a legislaţiei naţionale la acquis cu privire la accesul pe piaţă (gradul de ocupare) şi normele sociale.-  Continuarea punerii în aplicare a cerinţelor Memorandumului de înţelegere cu privire la dezvoltarea reţelei de transport regional de bază pentru Europa de Sud-Est şi cooperarea cu Observatorul transporturilor din Europa de Sud-Est.-  Crearea condiţiilor pentru concurenţă în sectorul transportului feroviar, inclusiv instituirea organismelor de reglementare şi siguranţă.-  Punerea în aplicare a angajamentelor asumate în cadrul celei de a doua faze de tranziţie a Acordului privind instituirea unui spaţiu aerian comun european.-  Obţinerea de rezultate semnificative în ceea ce priveşte îmbunătăţirea condiţiilor de siguranţă maritimă, inclusiv unităţile de control de către stat a porturilor, şi a performanţei registrului naval în conformitate cu Memorandumul de înţelegere de la Paris.Energie-  Asigurarea în continuare a aplicării corecte a planurilor de acţiune în sectorul electricităţii şi al gazului şi realizarea de noi progrese în ceea ce priveşte aplicarea strategiei albaneze în domeniul energiei.-  Asigurarea aplicării în timp util a diferitelor proiecte al căror scop este îmbunătăţirea infrastructurii pentru producerea, transportul şi distribuţia de energie electrică.-  Aplicarea în continuare a angajamentelor regionale şi internaţionale în domeniul energiei în vederea instituirii unei pieţe regionale a energiei bazată pe concurenţă.-  Ameliorarea punerii în aplicare a legii privind eficienţa energiei.Societatea informaţională şi mass-media-  Transpunerea şi aplicarea în continuare a cadrului comunitar pentru comunicaţii electronice.-  Continuarea procesului de aliniere a legislaţiei albaneze la Convenţia europeană privind televiziunea transfrontalieră şi la Directiva „Televiziunea fără frontiere”.Control financiar-  Elaborarea şi punerea în aplicare a principiilor privind responsabilitatea de gestiune descentralizată şi auditul intern independent din punct de vedere funcţional, în conformitate cu standardele internaţionale şi cu cele mai bune practici UE.-  Elaborarea procedurilor şi dezvoltarea capacităţii administrative pentru a asigura protecţia eficientă a intereselor financiare ale Uniunii Europene.-  Asigurarea că legea privind auditul extern respectă orientările Organizaţiei Instituţiilor Superioare de Audit.-  Consolidarea în continuare a capacităţii de audit extern, a gestionării controlului financiar şi a auditului intern.Statistică-  Îmbunătăţirea statisticilor în domeniul agriculturii şi macroeconomic, elaborarea de statistici în domeniul social, inclusiv statistici privind educaţia şi sănătatea, precum şi realizarea de progrese în vederea punerii în aplicare a tuturor clasificărilor europene, inclusiv clasificarea regiunilor statistice.Justiţie, libertate şi securitateVize, control la frontieră, azil şi migraţie-  Asigurarea conformităţii depline a tuturor documentelor de călătorie albaneze cu standardele internaţionale.-  Punerea în aplicare a tuturor angajamentelor internaţionale asumate de Albania în domeniul gestionării frontierelor.-  Punerea în aplicare a legislaţiei în domeniul azilului şi instituirea unui sistem de azil cu drepturi depline în conformitate cu standardele internaţionale, inclusiv primirea solicitanţilor de azil.-  Punerea în aplicare a strategiei naţionale a Albaniei privind migraţia şi a planului naţional de acţiune privind azilul.-  Garantarea că Albania este în măsură să îndeplinească cerinţele Acordului de stabilizare şi asociere privind cetăţenii Uniunii Europene care lucrează şi/sau au reşedinţa în Albania.-  Încheierea, ratificarea şi aplicarea progresivă a tuturor convenţiilor internaţionale principale în domeniul migraţiei.Spălarea banilor-  Intensificarea luptei împotriva criminalităţii economice şi financiare, inclusiv a spălării banilor şi a contrafacerii banilor.-  Obţinerea unor rezultate concrete în lupta împotriva spălării banilor, atât în interiorul, cât şi în afara sectorului financiar.Droguri-  Asigurarea unor rezultate mult mai bune în lupta împotriva traficului de droguri, în special în ceea ce priveşte drogurile sintetice, heroina şi cocaina.Poliţie-  Continuarea procesului de aliniere a serviciilor poliţieneşti la standardele europene, în special prin furnizarea de formare şi echipamente corespunzătoare.-  Obţinerea unor rezultate importante în lupta împotriva criminalităţii şi în combaterea corupţiei şi a altor fapte penale în cadrul poliţiei.Combaterea criminalităţii organizate şi a terorismului-  Intensificarea în continuare a cooperării internaţionale în lupta împotriva criminalităţii organizate şi a terorismului.-  Obţinerea unor rezultate semnificative în ceea ce priveşte frecvenţa, numărul şi calitatea urmăririlor în justiţie în cazul infracţiunilor legate de criminalitatea organizată şi de trafic şi în ceea ce priveşte confiscarea produselor activităţii infracţionale.-  Integrarea deplină în legislaţia naţională a convenţiilor şi a protocoalelor internaţionale privind prevenirea terorismului la care Albania este parte, precum şi aplicarea acestora.Protecţia datelor cu caracter personal-  Asigurarea monitorizării şi aplicării eficiente a legislaţiei naţionale privind protecţia datelor cu caracter personal.4. PROGRAMAREAAsistenţa comunitară de care beneficiază ţările din Balcanii de Vest, în temeiul procesului de stabilizare şi asociere, se va acorda în cadrul instrumentelor financiare existente, în special Regulamentul (CE) nr. 1085/2006 al Consiliului (IPA), iar pentru programele adoptate înainte de 2007, Regulamentul nr. 2666/2000 al Consiliului din 5 decembrie 2000 (regulamentul CARDS)[4]. Acordurile de finanţare constituie temeiul juridic pentru punerea în aplicare a programelor concrete. În consecinţă, prezenta decizie nu va avea implicaţii financiare.De asemenea, Albania poate avea acces la finanţarea acordată prin programele multinaţionale şi orizontale.5. CONDIŢIONAREAsistenţa în favoarea ţărilor din Balcanii de Vest este condiţionată de progresul realizat în respectarea criteriilor de la Copenhaga şi în îndeplinirea priorităţilor specifice ale prezentului parteneriat european. Nerespectarea acestor condiţii ar putea avea drept consecinţă adoptarea de către Consiliu a măsurilor corespunzătoare în temeiul articolului 21 din Regulamentul (CE) nr. 1085/2006 al Consiliului sau, în cazul programelor anterioare anului 2007, în temeiul articolului 5 din Regulamentul (CE) nr. 2666/2000. De asemenea, asistenţa face obiectul condiţiilor definite de către Consiliu în concluziile sale din 29 aprilie 1997, în special în ceea ce priveşte angajamentul beneficiarilor de a efectua reforme democratice, economice şi instituţionale. În programele anuale individuale sunt incluse şi condiţiile specifice. Deciziile de finanţare vor fi urmate de un acord de finanţare semnat cu Albania.6. MONITORIZAREPunerea în aplicare a parteneriatului european va fi examinată prin mecanismele stabilite în cadrul procesului de stabilizare şi asociere, în special rapoartele anuale prezentate de către Comisie.[1] JO L 86, 24.3.2004, p. 1. Regulament, astfel cum a fost modificat ultima dată prin Regulamentul (CE) nr. 269/2006 (JO L 47, 17.2.2006, p. 7).[2] Decizia 2006/54/CE a Consiliului din 30 ianuarie 2006 privind principiile, priorităţile şi condiţiile cuprinse în Parteneriatul european cu Albania şi de abrogare a Deciziei 2004/519/CE (JO L 35, 7.2.2006, p. 32).[3] JO L 210, 31.7.2006, p. 82.[4] JO L 306, 7.12.2000, p. 1. Regulament astfel cum a fost modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).


				|

		52013PC0413

			Propunere de DECIZIE A CONSILIULUI de modificare a Directivei 2010/18/UE a Consiliului ca urmare a modificării statutului Mayotte /* COM/2013/0413 final - 2013/0189 (NLE) */

			   	EXPUNERE DE MOTIVE
1.           CONTEXTUL PROPUNERII
Prin Decizia 2012/419/UE, Consiliul European
a modificat statutul Mayotte în raport cu Uniunea, cu aplicare de la 1 ianuarie
2014. În consecință, începând de la această dată, Mayotte
încetează să fie teritoriu de peste mări și devine regiune
ultraperiferică în sensul articolului 349 și al
articolului 355 alineatul (1) din TFUE. Dreptul Uniunii se
aplică pentru Mayotte de la 1 ianuarie 2014.
Prezenta propunere a fost elaborată în urma
examinării cererii autorităților franceze de modificare a
acquis-ului Uniunii prin amânarea punerii în aplicare a Directivei 2010/18/UE
din 8 martie 2010 de punere în aplicare a Acordului-cadru revizuit
privind concediul pentru creșterea copilului încheiat de BUSINESSEUROPE,
UEAPME, CEEP și CES și de abrogare a Directivei 96/34/CE.
Această cerere de amânare este
justificată din punct de vedere obiectiv, având în vedere situația
economică specială a insulei Mayotte:
·
numărul de lucrători salariați nu
este foarte mare, iar rata de ocupare nu este foarte ridicată pentru o
populație activă care însumează 43 200 de persoane;
·
ocuparea în sectoarele tradiționale
(agricultură pentru consum propriu, mici activități de
meșteșugărie și comerț), care corespunde unor
activități de subzistență, reprezintă în continuare 15 %
din totalul forței de muncă ocupate;
·
PIB-ul pe cap de locuitor este cu 30 % mai mic
decât media UE;
·
autoritățile franceze prevăd o
creștere treptată a drepturilor sociale, pentru a evita
destabilizarea economică a insulei; creșterea prevăzută a
contribuțiilor la sistemul de asigurări sociale este, prin urmare,
foarte lentă, urmând să dureze până în 2036 pentru alinierea
contribuțiilor la dreptul comun.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRILOR IMPACTULUI
Comisia nu a realizat nicio evaluare a impactului.
Cu toate acestea, după examinarea diferitelor aspecte și, în special,
a cererii adresate de Franța, Comisia a luat contact cu
reprezentanții autorităților franceze în vederea unei mai bune
evaluări a motivelor măsurii de amânare solicitate.
3.           ELEMENTELE JURIDICE ALE PROPUNERII
Conform articolului 155 alineatul (2)
din TFUE, Consiliul are competența de a adopta măsurile de punere în
aplicare a acordurilor încheiate la nivelul Uniunii între parteneri sociali în
domeniul egalității de tratament între bărbați și
femei în ceea ce privește șansele acestora pe piața forței
de muncă și egalitatea la locul de muncă.
Cererea franceză de amânare a punerii în
aplicare până la data de 31 decembrie 2018 este justificată
având în vedere situația economică specială a noului departament
de peste mări Mayotte, care necesită o aliniere treptată a
legislației din Mayotte cu legislația franceză și cu cea
europeană, precum și o creștere treptată a drepturilor
sociale, în scopul de a se evita destabilizarea economică a insulei, care
ar putea rezulta dintr-o creștere neprogresivă a drepturilor sociale,
și de a se garanta realizarea treptată a egalității de
tratament în domeniul specific al concediului pentru creșterea copilului.
Pe această bază, se propune modificarea
Directivei 2010/18/UE a Consiliului din 8 martie 2010, pentru a
acorda Franței o amânare a punerii în aplicare a directivei în Mayotte
până la 31 decembrie 2018.
2013/0189 (NLE)
Propunere de
DECIZIE A CONSILIULUI
de modificare a Directivei 2010/18/UE a
Consiliului ca urmare a modificării statutului Mayotte
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 155 alineatul (2),
având în vedere propunerea Comisiei Europene,
întrucât:
(1)       Prin Decizia 2012/419/UE[1], Consiliul European a modificat
statutul Mayotte în raport cu Uniunea Europeană, cu aplicare de la 1 ianuarie 2014.
În consecință, începând de la această dată, Mayotte
încetează să fie teritoriu de peste mări și devine regiune
ultraperiferică în sensul articolului 349 și al
articolului 355 alineatul (1) din tratat. Dreptul Uniunii se
aplică pentru Mayotte începând cu această dată. Ar trebui
să se stabilească anumite măsuri specifice justificate de
situația specială a Mayotte.
(2)       Având în vedere situația
economică și socială specială din Mayotte, îndeosebi faptul
că numărul de lucrători salariați nu este foarte mare
și că rata de ocupare nu este foarte ridicată, este indicat
să se amâne punerea în aplicare a Directivei 2010/18/UE a Consiliului
din 8 martie 2010 de punere în aplicare a Acordului-cadru revizuit
privind concediul pentru creșterea copilului încheiat de BUSINESSEUROPE,
UEAPME, CEEP și CES și de abrogare a Directivei 96/34/CE[2], în scopul de a se garanta
realizarea treptată a egalității de tratament în domeniul
specific al concediului pentru creșterea copilului și de a nu se
destabiliza dezvoltarea economică a insulei, care va permite ameliorarea acestei
situații speciale.
(3)       Prin urmare, Directiva 2010/18/UE
ar trebui să fie modificată în consecință,
ADOPTĂ
PREZENTA DECIZIE:
Articolul 1
La articolul 3 alineatul (2) din
Directiva 2010/18/UE se adaugă următorul paragraf:
„Pentru departamentul francez de peste
mări Mayotte, perioada suplimentară specificată la primul
paragraf durează până la 31 decembrie 2018.”
Articolul 2
Prezenta
decizie se adresează Republicii Franceze.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 204, 31.7.2012, p. 131.
[2]               JO L 68, 18.3.2010, p. 13.


               COMISIA EUROPEANĂ
            Bruxelles, 7.9.2015
            COM(2015) 423 final
            2015/0188(NLE)
            Propunere de
            DECIZIE A CONSILIULUI
            cu privire la încheierea unui Acord între Uniunea Europeană și Guvernul Republicii Populare Bangladesh privind anumite aspecte ale serviciilor aeriene

               EXPUNERE DE MOTIVE

               1.CONTEXTUL PROPUNERII

               •
                     Motivele și obiectivele propunerii

               Ca urmare a hotărârilor Curții de Justiție în așa-numitele cauze „cer deschis”, la data de 5 iunie 2003 Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile existente cu un acord la nivelul Uniunii („autorizare orizontală”). Obiectivele acestor acorduri sunt să ofere tuturor transportatorilor aerieni din Uniunea Europeană acces nediscriminatoriu la rutele aeriene dintre Uniunea Europeană și țările terțe și de a alinia acordurile bilaterale privind serviciile aeriene încheiate între statele membre și țări terțe la legislația Uniunii.

               •
                     Context general

               Relațiile internaționale în materie de aviație dintre statele membre și țările terțe au fost întotdeauna reglementate de acorduri bilaterale privind serviciile aeriene încheiate între statele membre și țările terțe, de anexele la acestea și de alte aranjamente bilaterale sau multilaterale conexe.

               Clauzele de desemnare tradiționale din acordurile bilaterale între statele membre privind serviciile aeriene contravin legislației Uniunii. Aceste clauze permit unei țări terțe să respingă, să retragă sau să suspende permisele sau autorizațiile unui transportator aerian desemnat de un stat membru, dar care nu se află în proprietatea și sub controlul efectiv ale acelui stat membru sau ale resortisanților săi. S-a constatat că acest fapt reprezintă o discriminare față de transportatorii aerieni din UE stabiliți pe teritoriul unui stat membru, dar deținuți și controlați de resortisanți ai altor state membre. Acest fapt contravine articolului 49 din Tratatul privind funcționarea Uniunii Europene care garantează, pentru resortisanții statelor membre care și-au exercitat dreptul de stabilire, aplicarea în statul membru gazdă a unui tratament egal cu cel aplicat resortisanților statului membru respectiv.

               •
                     Dispoziții în vigoare în domeniul propunerii

               Dispozițiile acordului înlocuiesc sau completează dispozițiile existente în cele 8 acorduri bilaterale privind serviciile aeriene dintre statele membre și Republica Populară Bangladesh.

               •
                     Coerența cu celelalte politici și obiective ale Uniunii

               Acordul va răspunde unui obiectiv fundamental al politicii externe a Uniunii în domeniul aviației, prin alinierea acordurilor bilaterale existente privind serviciile aeriene la legislația Uniunii.

               2.CONSULTAREA PĂRȚILOR INTERESATE

               Metode de consultare, principalele sectoare vizate și profilul general al respondenților

               În conformitate cu articolul 218 alineatul (4) din TFUE, Comisia a purtat negocierile în consultare cu un comitet special. Industria de profil a fost, de asemenea, consultată în timpul negocierilor.

               Sinteza răspunsurilor și modul în care acestea au fost luate în considerare

               Observațiile formulate în acest proces au fost luate în considerare. Statele membre vizate verifică exactitatea trimiterilor la acordurile bilaterale privind serviciile aeriene. Industria de profil a subliniat importanța unui temei juridic solid pentru operațiunile sale comerciale.

               3.ELEMENTELE JURIDICE ALE PROPUNERII

               •
                     Rezumatul acțiunii propuse

               În conformitate cu mecanismele și directivele din anexa la „autorizarea orizontală”, Comisia a negociat un acord cu Republica Populară Bangladesh care înlocuiește anumite dispoziții din acordurile bilaterale existente privind serviciile aeriene încheiate între statele membre și Republica Populară Bangladesh. Articolul 2 din acord înlocuiește clauzele de desemnare tradiționale cu o clauză de desemnare a UE care permite tuturor transportatorilor din UE să beneficieze de dreptul de stabilire. Articolul 5 soluționează potențialele conflicte cu regulile de concurență ale Uniunii.

               Ulterior semnării acordului, acesta ar trebui încheiat. Prezentul act propune o decizie în acest sens.

               •
                     Temeiul juridic

               Articolul 100 alineatul (2) și articolul 218 alineatul (6) litera (a) din TFUE

               •
                     Alegerea instrumentelor

               Acordul dintre Uniune și Republica Populară Bangladesh este cel mai eficient instrument de armonizare a tuturor acordurilor bilaterale privind serviciile de transport aerian în vigoare între statele membre și Republica Populară Bangladesh cu legislația Uniunii.

               4.IMPLICAȚIILE BUGETARE

               Propunerea nu are implicații asupra bugetului Uniunii.

               2015/0188 (NLE)

               Propunere de

               DECIZIE A CONSILIULUI

               cu privire la încheierea unui Acord între Uniunea Europeană și Guvernul Republicii Populare Bangladesh privind anumite aspecte ale serviciilor aeriene

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (6) litera (a),

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)În conformitate cu Decizia.../.../UE a Consiliului
                  1
               , Acordul între Uniunea Europeană și Guvernul Republicii Populare Bangladesh privind anumite aspecte ale serviciilor aeriene (denumit în continuare „acordul”) a fost semnat, sub rezerva încheierii sale la o dată ulterioară.

               (2)Obiectivul acordului este de a aduce acordurile bilaterale privind serviciile aeriene încheiate între 8 state membre și Republica Populară Bangladesh în conformitate cu dreptul Uniunii.

               (3)Acordul ar trebui să fie aprobat în numele Uniunii Europene.

               ADOPTĂ PREZENTA DECIZIE:

               Articolul 1

               Acordul dintre Uniunea Europeană și Republica Populară Bangladesh privind anumite aspecte ale serviciilor aeriene (denumit în continuare „acordul”) se aprobă în numele Uniunii.

               Textul acordului este atașat la prezenta decizie.

               Articolul 2

               Președintele Consiliului desemnează persoana împuternicită să efectueze, în numele Uniunii Europene, notificarea prevăzută la articolul 8 alineatul (1) din acord, pentru a exprima consimțământul Uniunii Europene de a-și asuma obligații în temeiul acordului.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)
                  JO L , , p. .

    ---documentbreak---

               COMISIA EUROPEANĂ
            Bruxelles, 7.9.2015
            COM(2015) 423 final
            ANEXE
            privind
            Propunerea de decizie a Consiliului privind încheierea unui Acord între Uniunea Europeană și Guvernul Republicii Populare Bangladesh privind anumite aspecte ale serviciilor aeriene
            Acord între Uniunea Europeană și Guvernul Republicii Populare Bangladesh privind anumite aspecte ale serviciilor aeriene

               ANEXE

               privind

               Propunerea de decizie a Consiliului privind încheierea unui Acord între Uniunea Europeană și Guvernul Republicii Populare Bangladesh privind anumite aspecte ale serviciilor aeriene

               Acord între Uniunea Europeană și Guvernul Republicii Populare Bangladesh privind anumite aspecte ale serviciilor aeriene

               UNIUNEA EUROPEANĂ,

               pe de o parte, și

               REPUBLICA POPULARĂ BANGLADESH

               pe de altă parte,

               (denumite în continuare „părțile”),

               CONSTATÂND că acordurile bilaterale privind serviciile aeriene, încheiate între mai multe state membre ale Uniunii Europene și Republica Populară Bangladesh, conțin dispoziții care contravin legislației Uniunii Europene,

               CONSTATÂND că Uniunea Europeană are competență exclusivă în ceea ce privește mai multe aspecte care pot fi reglementate prin acorduri bilaterale privind serviciile aeriene încheiate între statele membre ale Uniunii Europene și țări terțe,

               CONSTATÂND că, în temeiul legislației Uniunii Europene, transportatorii aerieni comunitari stabiliți într-un stat membru au drept de acces nediscriminatoriu la rutele dintre statele membre ale Uniunii Europene și țările terțe,

               AVÂND ÎN VEDERE acordurile dintre Uniunea Europeană și anumite țări terțe care prevăd, pentru resortisanții țărilor terțe respective, posibilitatea de a deveni proprietari ai unor transportatori aerieni titulari ai unei licențe acordate în conformitate cu legislația Uniunii Europene,

               RECUNOSCÂND faptul că dispozițiile în materie de concurență aplicabile întreprinderilor ar putea deveni ineficiente din cauza unora dintre dispozițiile acordurilor bilaterale privind serviciile aeriene dintre statele membre ale Uniunii Europene și Republica Populară Bangladesh, care contravin legislației Uniunii Europene, trebuie să devină conforme cu aceasta în vederea stabilirii unui temei juridic solid pentru serviciile aeriene dintre Uniunea Europeană și Republica Populară Bangladesh, precum și pentru a garanta continuitatea respectivelor servicii aeriene,

               CONSTATÂND că, în temeiul legislației Uniunii Europene, transportatorii aerieni nu pot, în principiu, să încheie acorduri care ar putea afecta schimburile comerciale dintre statele membre ale Uniunii Europene și care au drept obiect sau efect împiedicarea, restricționarea sau denaturarea concurenței,

               RECUNOSCÂND că dispozițiile acordurilor bilaterale privind serviciile aeriene încheiate între statele membre ale Uniunii Europene și Republica Populară Bangladesh, respectiv cele care (i) solicită sau favorizează adoptarea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre transportatorii aerieni pe rutele respective; sau (ii) întăresc efectele unor astfel de acorduri, decizii sau practici concertate; sau (iii) deleagă transportatorilor aerieni sau altor operatori economici privați responsabilitatea de a lua măsuri care împiedică, denaturează sau restricționează concurența dintre transportatorii aerieni pe rutele în cauză, ar putea face ca regulile de concurență aplicabile întreprinderilor să devină ineficiente,

               CONSTATÂND că, în cadrul acestui acord, Uniunea Europeană nu are drept obiectiv mărirea volumului total al traficului aerian dintre Uniunea Europeană și Republica Populară Bangladesh, afectarea echilibrului dintre transportatorii aerieni din UE și cei din Republica Populară Bangladesh sau negocierea de modificări ale dispozițiilor privind drepturile de trafic din acordurile bilaterale existente privind serviciile aeriene.

               CONSTATÂND că, în conformitate cu cele reținute de Curtea de Justiție a Uniunii Europene, anumite dispoziții ale acordurilor bilaterale încheiate între mai multe state membre și țări terțe sunt incompatibile cu legislația Uniunii Europene,

               RECUNOSCÂND că asigurarea consecvenței între legislația Uniunii Europene și dispozițiile acordurilor bilaterale privind serviciile aeriene încheiate între state membre ale Uniunii Europene și Republica Populară Bangladesh va oferi mijloace de a asigura continuitatea și dezvoltarea serviciilor aeriene între Uniunea Europeană și Bangladesh,

               CONSTATÂND că dispozițiile din acordurile bilaterale privind serviciile aeriene încheiate între anumite state membre ale Uniunii Europene și Republica Populară Bangladesh care nu sunt inconsecvente cu legislația Uniunii Europene nu trebuie modificate prin prezentul acord,

               CONVIN DUPĂ CUM URMEAZĂ:

               ARTICOLUL 1

               Dispoziții generale

               1.
                     În scopul prezentului acord, „state membre” înseamnă state membre ale Uniunii Europene, iar „tratate UE” înseamnă Tratatul privind Uniunea Europeană și Tratatul privind funcționarea Uniunii Europene.

               2.
                     În acordurile enumerate în anexa 1, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre ale Uniunii Europene.

               3.
                     În acordurile enumerate în anexa 1, trimiterile la transportatorii aerieni sau la companiile aeriene ale statului membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de statul membru respectiv.

               ARTICOLUL 2

               Desemnarea de către un stat membru

               1.
                     Dispozițiile alineatelor (2) și (3) din prezentul articol înlocuiesc dispozițiile corespondente ale articolelor enumerate în anexa 2 literele (a) și, respectiv, (b), în ceea ce privește desemnarea unui transportator aerian de către statul membru respectiv, autorizațiile și permisele acordate acestuia de Republica Populară Bangladesh și, respectiv, refuzul, revocarea, suspendarea sau limitarea autorizațiilor sau permiselor transportatorului aerian.

               2.
                     La primirea unei desemnări făcute de un stat membru, Republica Populară Bangladesh acordă autorizațiile și permisele adecvate într-un termen minim de procedură, cu condiția ca:

               i.
                     transportatorul aerian să fie stabilit pe teritoriul statului membru care a efectuat desemnarea, în conformitate cu tratatele UE și să dețină o licență de operare valabilă în conformitate cu legislația Uniunii Europene; și

               ii.
                     statul membru care a eliberat certificatul de operator aerian să efectueze și să asigure un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; și

               iii.
                     transportatorul aerian să fie deținut, în mod direct sau prin intermediul unui acționariat majoritar, de state membre și/sau de resortisanți ai statelor membre și/sau de alte state enumerate în anexa 3 și/sau de resortisanți ai acestor alte state și să fie controlat efectiv de respectivele state și/sau de resortisanți ai acestora.

               3.
                     Republica Populară Bangladesh poate refuza, revoca, suspenda sau limita autorizațiile sau permisele unui transportator aerian desemnat de un stat membru, în cazul în care:

               i.
                     transportatorul aerian nu este stabilit pe teritoriul statului membru care a efectuat desemnarea în temeiul tratatelor UE și nu deține o licență de operare valabilă în conformitate cu legislația Uniunii Europene; sau

               ii.
                     statul membru care a eliberat certificatul de operator aerian nu efectuează sau nu asigură un control reglementar efectiv al transportatorului aerian sau autoritatea aeronautică competentă nu este identificată în mod clar în desemnare; sau

               iii.
                     transportatorul aerian nu este deținut, în mod direct sau prin intermediul unui acționariat majoritar, sau nu este controlat efectiv de state membre și/sau de resortisanți ai statelor membre și/sau de alte state enumerate la anexa 3 și/sau de resortisanți ai acestor alte state; sau

               iv.
                     transportatorul aerian este deja autorizat să opereze în temeiul unui acord bilateral între Republica Populară Bangladesh și un alt stat membru și, prin exercitarea drepturilor de trafic în temeiul prezentului acord pe o rută care cuprinde un punct din acel alt stat membru, ar eluda restricțiile privind drepturile de trafic impuse de celălalt acord; sau

               v.
                     transportatorul aerian deține un certificat de operator aerian eliberat de un stat membru cu care Republica Populară Bangladesh nu deține un acord bilateral privind serviciile aeriene, iar statul membru respectiv a refuzat să acorde drepturi de trafic unui transportator desemnat de Republica Populară Bangladesh.

               În exercitarea drepturilor care îi revin în conformitate cu prezentul alineat, Republica Populară Bangladesh nu face nicio discriminare pe motive de naționalitate între transportatorii aerieni din Uniunea Europeană.

               ARTICOLUL 3

               Siguranță

               1.
                     Dispozițiile alineatului (2) din prezentul articol completează dispozițiile corespondente din articolele enumerate în anexa 2 litera (c).

               2.
                     Atunci când un stat membru a desemnat un transportator aerian al cărui control reglementar este exercitat și menținut de un alt stat membru, drepturile Republicii Populare Bangladesh în temeiul dispozițiilor privind siguranța din acordul încheiat între statul membru care a desemnat transportatorul aerian și Republica Populară Bangladesh se aplică în mod identic în ceea ce privește adoptarea, exercitarea sau menținerea normelor de siguranță de către celălalt stat membru, precum și în ceea ce privește licența de operare a transportatorului aerian respectiv.

               ARTICOLUL 4

               Impozitarea combustibilului pentru aviație

               1.
                     Dispozițiile alineatului (2) din prezentul articol completează dispozițiile corespondente din articolele enumerate în anexa 2 litera (d).

               2.
                     Prin derogare de la orice altă dispoziție contrară, nicio dispoziție din vreunul dintre acordurile enumerate în anexa 2 litera (d) nu împiedică un stat membru să aplice în mod nediscriminatoriu impozite, prelevări, obligații, taxe sau redevențe pe carburantul furnizat pe teritoriul său pentru a fi utilizat de o aeronavă a unui transportator aerian desemnat de Republica Populară Bangladesh, care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.

               ARTICOLUL 5

               Compatibilitatea cu regulile de concurență

               1.
                     În pofida oricăror alte dispoziții contrare, niciuna din dispozițiile acordurilor enumerate în anexa 1 (i) nu favorizează adoptarea unor acorduri între întreprinderi, luarea unor decizii de către asociații de întreprinderi sau recurgerea la practici concertate care împiedică, denaturează sau restricționează concurența; sau (ii) să întărească efectele unor astfel de acorduri, decizii sau practici concertate; sau (iii) să delege unor operatori economici privați responsabilitatea de a lua măsuri care împiedică, denaturează sau restricționează concurența.

               2.
                     Dispozițiile acordurilor enumerate în anexa 1 care sunt incompatibile cu alineatul (1) al prezentului articol nu se aplică.

               ARTICOLUL 6

               Anexe la acord

               Anexele la prezentul acord fac parte integrantă din acesta.

               ARTICOLUL 7

               Revizuire sau modificare

               Părțile pot, în orice moment, să revizuiască sau să modifice de comun acord prezentul acord.

               ARTICOLUL 8

               Intrarea în vigoare și aplicarea cu titlu provizoriu

               1.
                     Prezentul acord intră în vigoare la data la care părțile și-au notificat reciproc, în scris, îndeplinirea procedurilor lor interne necesare în acest scop.

               2.
                     Fără a aduce atingere alineatului (1), părțile convin să aplice prezentul acord cu titlu provizoriu începând cu prima zi a lunii următoare datei la care părțile și-au notificat reciproc îndeplinirea procedurilor necesare în acest scop.

               3.
                     Acordurile și alte înțelegeri între statele membre și Republica Populară Bangladesh care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate în anexa 1 litera (b). Prezentul acord se aplică tuturor acestor acorduri și aranjamente de la data intrării lor în vigoare sau a aplicării lor provizorii.

               ARTICOLUL 9

               Denunțarea

               1.
                     Denunțarea unuia dintre acordurile enumerate în anexa 1 conduce la denunțarea simultană a tuturor dispozițiilor prezentului acord care se referă la respectivul acord menționat în anexa 1.

               2.
                     Denunțarea tuturor acordurilor enumerate în anexa 1 conduce la denunțarea simultană a prezentului acord.

               DREPT PENTRU CARE, subsemnații, autorizați în mod corespunzător, semnează prezentul acord.

               Adoptat în dublu exemplar la […], la data de [… ... ...], în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, neerlandeză, maghiară, malteză, polonă, portugheză, română, slovacă, slovenă, spaniolă, suedeză și bengali.

               PENTRU UNIUNEA EUROPEANĂ:
                     PENTRU REPUBLICA POPULARĂ BANGLADESH:

               Anexa 1

               Lista acordurilor menționate la articolul 1 din prezentul acord

               (a) Acorduri privind serviciile aeriene între Republica Populară Bangladesh și statele membre ale Uniunii Europene care, la data semnării prezentului acord, au fost încheiate, semnate și/sau fac obiectul unei aplicări provizorii

               -
                     Acordul privind serviciile aeriene dintre Guvernul Regatului Belgiei și Guvernul Republicii Populare Bangladesh semnat la Bruxelles la 20 ianuarie 1995, denumit în continuare „Acordul Bangladesh - Belgia” în anexa 2;

               Modificat prin protocolul de acord încheiat la Bruxelles la 20 iulie 2000;

               -
                     Acordul privind transportul aerian dintre Guvernul Republicii federale Germania și Guvernul Republicii Populare Bangladesh semnat la Bruxelles la 8 decembrie 1992, denumit în continuare „Acordul Bangladesh - Germania” în anexa 2;

               A se citi împreună cu Memorandumul de înțelegere dintre guvernul Republicii Federale Germania și Guvernul Republicii Populare Bangladesh, semnat la Bonn la 8 decembrie 1992;

               -
                     Acordul dintre Guvernul Republicii Populare Bangladesh și Guvernul Republicii Italiene privind serviciile aeriene între teritoriile acestor țări, semnat la Roma la 16 decembrie 1980, denumit în continuare „Acordul Bangladesh - Italia” în anexa 2;

               A se citi împreună cu Memorandumul de înțelegere confidențial dintre Guvernul Republicii Populare Bangladesh și Guvernul Republicii Italiene, semnat la Roma la 16 decembrie 1980;

               -
                     Acordul privind serviciile aeriene dintre Guvernul Regatului Țărilor de Jos și Guvernul Republicii Populare Bangladesh semnat la Dacca la 3 noiembrie 1973, denumit în continuare „Acordul Bangladesh - Țările de Jos” în anexa 2;

               Modificat prin procesul-verbal convenit semnat de delegațiile Regatului Țărilor de Jos și Republicii Populare Bangladesh la Haga la 7 noiembrie 1989;

               Modificat prin Memorandumul de înțelegere între Guvernul Regatului Țărilor de Jos și Guvernul Republicii Populare Bangladesh la Haga la 6 aprilie 1994;

               -
                     Acordul între Guvernul Regatului Unit al Marii Britanii și Irlandei de Nord și Guvernul Republicii Populare Bangladesh privind serviciile aeriene între și dincolo de teritoriile acestora, semnat la Londra la 5 iulie 1978, denumit în continuare „Acordul Bangladesh - Regatul Unit” în anexa 2;

               Modificat prin Memorandumul de înțelegere dintre Autoritățile aeronautice din Regatul Unit al Marii Britanii și Irlandei de Nord și Republica Populară Bangladesh, semnat la Londra la 7 februarie 2007;

               Modificat prin Memorandumul de înțelegere dintre Autoritățile aeronautice din Republica Populară Bangladesh și Regatul Unit al Marii Britanii și Irlandei de Nord, semnat la 7 ianuarie 2010 la Dhaka.

               (b) Acorduri privind serviciile aeriene și alte înțelegeri parafate sau semnate între Guvernul Republicii Populare Bangladesh și state membre ale Uniunii Europene care, la data semnării prezentului acord, nu au intrat încă în vigoare și nu fac obiectul unei aplicări provizorii.

               -
                     Acordul privind serviciile aeriene dintre Guvernul Republicii Populare Bangladesh și Guvernul Republicii Polone, parafat la Dhaka la 9 iunie 1997, denumit în continuare „Acordul Bangladesh - Polonia” în anexa 2;

                  A se citi împreună cu Memorandumul de înțelegere dintre guvernul Republicii Populare Bangladesh și Guvernul Republicii Polone, semnat la Dhaka la 9 iunie 1997;

               -
                     Acordul privind serviciile aeriene dintre Guvernul Republicii Populare Bangladesh și Guvernul Republicii Franceze, parafat la Dhaka la 2 iulie 1998, denumit în continuare „Acordul Bangladesh - Franța” în anexa 2;

               A se citi împreună cu Memorandumul de înțelegere dintre guvernul Republicii Populare Bangladesh și Guvernul Republicii Franceze, semnat la Dhaka la 2 iulie 1998;

               -
                     Acordul privind serviciile aeriene dintre Guvernul Republicii Populare Bangladesh și Guvernul Republicii Slovace, parafat la Dhaka la 17 ianuarie 2007, denumit în continuare „Acordul Bangladesh - Slovacia” în anexa 2;

               A se citi împreună cu Memorandumul de înțelegere dintre guvernul Republicii Populare Bangladesh și Guvernul Republicii Slovace, semnat la Dhaka la 17 ianuarie 2007;

               Modificat prin Memorandumul de înțelegere dintre Autoritățile aeronautice din Republica Populară Bangladesh și Guvernul Republicii Slovace, semnat la 30 august 2007 în Slovacia.

               Anexa 2

               Lista articolelor din acordurile enumerate în anexa 1 și menționate la articolele 2-4 din prezentul acord

               (a) Desemnarea de către un stat membru:

               -
                     Articolul 3 din Acordul Bangladesh - Belgia;

               -
                     Articolul 3 din Acordul Bangladesh - Franța;

               -
                     Articolul 3 din Acordul Bangladesh - Germania;

               -
                     Articolul 4 din Acordul Bangladesh - Italia;

               -
                     Articolul 3 din Acordul Bangladesh - Țările de Jos;

               -
                     Articolul 3 din Acordul Bangladesh - Polonia;

               -
                     Articolul 3 din Acordul Bangladesh - Slovacia;

               -
                     Articolul 4 din Acordul Bangladesh - Regatul Unit;

               (b) Refuzul, revocarea, suspendarea sau limitarea autorizațiilor sau a permiselor:

               -
                     Articolul 5 din Acordul Bangladesh - Belgia;

               -
                     Articolul 4 din Acordul Bangladesh - Franța;

               -
                     Articolul 4 din Acordul Bangladesh - Germania;

               -
                     Articolul 5 din Acordul Bangladesh - Italia;

               -
                     Articolul 4 din Acordul Bangladesh - Țările de Jos;

               -
                     Articolul 4 din Acordul Bangladesh - Polonia;

               -
                     Articolul 4 din Acordul Bangladesh - Slovacia;

               -
                     Articolul 5 din Acordul Bangladesh - Regatul Unit;

               (c) Siguranța:

               -
                     Articolul 7 din Acordul Bangladesh - Belgia;

               -
                     Articolul 8 din Acordul Bangladesh - Franța;

               -
                     Articolul 6 din Acordul Bangladesh - Germania;

               -
                     Articolul 10 din Acordul Bangladesh - Italia;

               -
                     Articolul 9 din Acordul Bangladesh - Polonia;

               -
                     Articolul 9 din Acordul Bangladesh - Slovacia;

               (d) Impozitarea combustibilului pentru aviație:

               -
                     Articolul 10 din Acordul Bangladesh - Belgia;

               -
                     Articolul 10 din Acordul Bangladesh - Franța;

               -
                     Articolul 8 din Acordul Bangladesh - Germania;

               -
                     Articolul 6 din Acordul Bangladesh - Italia;

               -
                     Articolul 5 din Acordul Bangladesh - Țările de Jos;

               -
                     Articolul 7 din Acordul Bangladesh - Polonia;

               -
                     Articolul 6 din Acordul Bangladesh - Slovacia.

               Anexa 3

               Lista celorlalte state menționate la articolul 2 din prezentul acord

               (a) Republica Islanda (în temeiul Acordului privind Spațiul Economic European);

               (b) Principatul Liechtenstein (în temeiul Acordului privind Spațiul Economic European);

               (c) Regatul Norvegiei (în temeiul Acordului privind Spațiul Economic European);

               (d) Confederația Elvețiană (în temeiul Acordului dintre Comunitatea Europeană și Confederația Elvețiană privind transportul aerian).